ડ્રોમાં થયેલી ગરબડ અંગે નીતિન પટેલે વિધાનસભામાં આપેલા જવાબમાં એમ પણ જણાવ્યું કે સોફટવેર ડેવલપર દેવ ઈન્‍ફોર્મેશન ટેકનોલોજી લી. દ્વારા કરવામાં આવેલ ગંભીર ક્ષતિને ધ્‍યાને લઈ તેનો વર્ક ઓર્ડર તાત્‍કાલીક અસરથી સ્‍થગિત કરાયો છે. કંપનીને બોર્ડની કામગીરી માટે 3 વર્ષ માટે ગેરલાયક કરવામાં આવે છે. બોર્ડની તરફેણમાં રૂપિયા 7,00,750ની પરફોર્મન્‍સ સીકયુરીટી વસુલાતનો હુકમ કરાયો છે. બોર્ડને થયેલા નુકસાનની વસુલાતનો અધિકાર અબાદિત રાખ્‍યો છે. સરકાર દ્વારા આઈટીની નવી કંપનીને કામગીરી સોંપવામાં આવી છે.